pythainlp/thai_wikipedia_clean_20230101 huggingface dataset:
มาร์กาเร็ตประสบกับโศกนาฏกรรมมากมายที่เกิดขึ้นภายในครอบครัว ปี ค.ศ. 1478 จอร์จ ดยุคแห่งแคลเรนซ์ พี่น้องชายของเธอถูกพระเจ้าเอ็ดเวิร์ดที่ 4 พี่น้องชายของตนเองประหารชีวิต ตัวพระเจ้าเอ็ดเวิร์ดเองสิ้นพระชนม์ในปี ค.ศ. 1483 และพระเจ้าริชาร์ดที่ 3 น้องชายคนสุดท้องของครอบครัวก็สิ้นพระชนม์ในสนามรบในปี ค.ศ. 1485 ราชวงศ์ยอร์กไม่ได้ปกครองอังกฤษอีกต่อไป แต่มาร์กาเร็ตยังคงสร้างความวุ่นวายและคอยให้การสนับสนุนใครก็ตามที่เป็นปรปักษ์กับราชวงศ์แลงคัสเตอร์ต่อไป
ปี ค.ศ. 1493 มาร์กาเร็ตได้บูร์กอญกลับคืนมาและได้สานต่อภาระหน้าที่ในฐานะดัชเชสม่าย เธอได้อยู่เห็นการสมรสของหลานชายเลี้ยง ทั้งยังได้ดูแลลูก ๆ ของเขา
มาร์กาเร็ตแห่งยอร์กถึงแก่กรรมเมื่อวันที่ 23 พฤศจิกายน ค.ศ. 1503 ด้วยวัย 57 ปีที่เมเคอเลินในแฟลนเดอส์
ฟุตบอลชิงแชมป์แห่งชาติยุโรป 2020 รอบคัดเลือก กลุ่มเอฟ
กลุ่มเอฟของ ฟุตบอลชิงแชมป์แห่งชาติยุโรป 2020 รอบคัดเลือก เป็นหนึ่งในสิบกลุ่มที่ใช้ตัดสินหาทีมเข้ารอบสำหรับทัวร์นาเมนต์ ฟุตบอลชิงแชมป์แห่งชาติยุโรป 2020 รอบสุดท้าย. กลุ่ม เอฟ ประกอบไปด้วยหกทีม: หมู่เกาะแฟโร, มอลตา, นอร์เวย์, โรมาเนีย, สเปน และ สวีเดน, โดยที่พวกเขาจะลงเล่นในการพบกันหมดในรูปแบบเหย้าและเยือน.
การแข่งขันทั้งหมดมี 97 ประตูที่ทำได้ใน 30 นัด สำหรับค่าเฉลี่ย ประตูต่อนัด.
ฟุตบอลชิงแชมป์แห่งชาติยุโรป 2020 รอบคัดเลือก กลุ่มเจ
กลุ่มเจของ ฟุตบอลชิงแชมป์แห่งชาติยุโรป 2020 รอบคัดเลือก เป็นหนึ่งในสิบกลุ่มที่ใช้ตัดสินหาทีมเข้ารอบสำหรับทัวร์นาเมนต์ ฟุตบอลชิงแชมป์แห่งชาติยุโรป 2020 รอบสุดท้าย. กลุ่ม เจ ประกอบไปด้วยหกทีม: อาร์มีเนีย, บอสเนียและเฮอร์เซโกวีนา, ฟินแลนด์, กรีซ, อิตาลี และ ลิกเตนสไตน์, โดยที่พวกเขาจะลงเล่นในการพบกันหมดในรูปแบบเหย้าและเยือน.
การแข่งขันทั้งหมดมี 7 ประตูที่ทำได้ใน 3 นัด สำหรับค่าเฉลี่ย ประตูต่อนัด (ณ วันที่ 23 มีนาคม ค.ศ. 2019).
มาร์กาเร็ตแห่งยอร์ค
จอร์จ แพลนทาเจเน็ท ดยุกแห่งแคลเรนซ์ที่ 1
ขบวนการโจรสลัด โกไคเจอร์ VS ตำรวจอวกาศ เกียบัน THE MOVIE
ขบวนการโจรสลัด โกไคเจอร์ VS ตำรวจอวกาศ เกียบัน THE MOVIE  เป็นภาพยนตร์ที่นำผลงานจากละครชุดของซูเปอร์เซ็นไตซีรีส์ ขบวนการโจรสลัด โกไคเจอร์ และ ซีรีส์ตำรวจอวกาศ ตำรวจอวกาศเกียบัน มาปรากฏในเรื่องเดียวกัน ผลิตโดยโตเอะ คัมปะนี ออกฉายในประเทศญี่ปุ่นเมื่อวันที่ 21 มกราคม ค.ศ. 2012
เจ้าหญิงอันนาแห่งบาวาเรีย
เจ้าหญิงอันนาแห่งบาวาเรีย  ประสูติเมื่อวันที่ 15 มีนาคม 2521 ณ มิวนิก ประเทศเยอรมนี ทรงเป็นพระธิดาใน เจ้าชายลุดวิจ เฟอร์ดินานด์แห่งไซน์-วิตเกนชไตน์-เบอร์เลบวร์ค กับ เคาน์เตสอิวอนน์ พระอิสริยยศเดิมคือ (เจ้าหญิงอันนาแห่งไซน์-วิตเกนชไตน์-เบอร์เลบวร์ค) พระองค์ทรงมีพระเชษฐาและพระขนิษฐา 3 พระองค์ พระองค์ทรงการศึกษาในประวัติศาสตร์และการเมืองจากมหาวิทยาลัยสแตนฟอร์ด และการเขียนโปรแกรมสร้างสรรค์ในมหาวิทยาลัยอีสต์แองเกลีย ต่อมาเมื่อทรงเรียนจบ พระองค์ทรงงานในฐานะนักข่าว อีกทั้งยีงทรงเป็นนักเขียนชีวะประวัติของบุคคลสำคัญของประเทศ
เจ้าหญิงอันนาแห่งไซน์-วิตเกนชไตน์-เบอร์เลบวร์ค ทรงเสกสมรสกับ เจ้าชายมานูเอลแห่งบาวาเรีย ซึ่งทั้ง 2 พระองค์เป็นเจ้าชายและเจ้าหญิงของราชวงศ์เยอรมันเหมือนกัน โดยเสกสมรสเมื่อวันที่ 6 สิงหาคม 2548 เจ้าหญิงแอนน์ รับพระราชทานพระอิสริยยศcละฐานันดรคือ เฮอร์รอยัลไฮเนส เจ้าหญิงอันนาแห่งบาวาเรีย พระชายา โดยงานเสกสมรสนั้น มีแขกร่วมงานเพียง 300 คน ทั้ง 2 มีพระบุตรดังนี้
เจ้าหญิงแอนน์แห่งบาวาเรีย
มาร์กาเร็ตแห่งยอร์ค ดัชเชสแห่งบูร์กอญ
ฮิสทรี
ฮิสทรี (อังกฤษ:History;เกาหลี:히스토리) เป็นกลุ่มบอยแบนด์ชาวเกาหลีใต้สังกัด เปิดตัวอย่างเป็นทางการเมื่อวันที่ 26 เมษายน 2013 ประกอบด้วยสมาชิก 5 คนคือ คยองอิล, โดคยอน, ชีฮยอง, แจโฮ และ อีจอง ฮิสทรีเป็นกลุ่มบอยแบนด์กลุ่มแรกของโลเอ็นเอ็นเตอร์เทนเมนต์ ต่อมาในปี 2017 ได้มีการยุบวงอย่างเป็นทางการเมื่อวันที่ 12 พฤษภาคม
พระเจ้าสีหหนุ
พระเจ้าสีหหนุ เป็นพระมหากษัตริย์แห่งราชวงศ์ศากยะ ท่านเป็นพระราชบิดาของพระเจ้าสุทโธทนะ และเป็นพระอัยกาของพระพุทธเจ้า
พระองค์เป็นพระราชโอรสของ พระเจ้าชยเสนะและเป็นพระอนุชาของพระนางยโสธร ท่านได้อภิเษกสมรสกับ พระนางกัญจนา ซึ่งเป็นพระราชธิดาของ พระเจ้าเทวทหสักกะ พระนางกัญจนาและพระเจ้าสีหหนุ ได้มีพระราชโอรสธิดา 7 พระองค์ ดังนี้
ในฐานะที่พระเจ้าสุทโธทนะเป็นเจ้าชาย หรือ เจ้าชายสุทโธทนะ ท่านมีพระปรีชาสามารถในการใช้ดาบและอาวุธในการสู้รบ พระเจ้าสีหหนุก็ได้รู้สึกโสมนัสอย่างมาก และให้เจ้าชายสุทโธทนะครองบัลลังก์ต่อจากพระองค์ และพระองค์ก็ทรงอนุญาตให้พระราชโอรสอภิเษกสมรสกับพระนางสิริมหามายา และ พระนางปชาบดีโคตมี แห่งพระราชวงศ์โกลิยวงศ์
จังหวัดเชียงรายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การเลือกตั้งสมาชิกสภาผู้แทนราษฎรจังหวัดเชียงราย พ.ศ. 2562 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 7 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ประกอบไปด้วยอำเภอเมืองเชียงราย (ยกเว้นตำบลท่าสาย ตำบลสันทราย ตำบลป่าอ้อดอนชัย ตำบลห้วยสัก และตำบลดอยลาน)
ทั้งนี้ ภายหลังที่ศาลรัฐธรรมนูญมีคำสั่งให้ยุบพรรคอนาคตใหม่ ผู้ได้รับเลือกตั้ง นายเอกภพ เพียรพิเศษ ได้ย้ายเข้าสังกัดพรรคก้าวไกลในวันที่ 8 มีนาคม พ.ศ. 2563
ประกอบไปด้วยอำเภอแม่ลาว อำเภอแม่สรวย และอำเภอเวียงป้าเป้า
ประกอบไปด้วยอำเภอพาน และอำเภอเมืองเชียงราย (เฉพาะตำบลท่าสาย ตำบลสันทราย ตำบลป่าอ้อดอนชัย ตำบลห้วยสัก และตำบลดอยลาน)
ประกอบไปด้วยอำเภอเทิง อำเภอป่าแดด อำเภอเวียงชัย และอำเภอเวียงเชียงรุ้ง
ประกอบไปด้วยอำเภอเชียงของ อำเภอเวียงแก่น อำเภอขุนตาล อำเภอพญาเม็งราย และอำเภอเชียงแสน (เฉพาะตำบลแม่เงิน)
ประกอบไปด้วยอำเภอแม่สาย อำเภอดอยหลวง และอำเภอเชียงแสน (ยกเว้น ตำบลแม่เงิน)
ทั้งนี้ ภายหลังที่ศาลรัฐธรรมนูญมีคำสั่งให้ยุบพรรคอนาคตใหม่ ผู้ได้รับเลือกตั้ง นายพีรเดช คำสมุทร ได้ย้ายเข้าสังกัดพรรคก้าวไกลในวันที่ 8 มีนาคม พ.ศ. 2563
ประกอบไปด้วยอำเภอแม่จัน และอำเภอแม่ฟ้าหลวง
ฮิสโทรี
ตีรถังกร
ในแนวคิดของศาสนาเชน ตีรถังกร (; แปลว่า ผู้ทำท่าสำหรับลุยข้ามน้ำ) คือพระผู้ช่วยให้รอด (saviour) และศาสดาผู้สั่งสอนธรรมะในศาสนาเชน คือ ทางที่ถูกที่ควร คำว่า "ตีรถังกร" หลัก ๆ แล้วหมายถึงผู้สร้างตีรถะ คือสะพานที่จะพาข้ามทะเลแห่งการเวียนว่ายตายเกิด (สังสารวัฏ) ผู้ที่นับถือศาสนาเชนถือว่าองค์ตีรถังกรนั้นเป็นบุคคลที่หายากยิ่ง ผู้สามารถก้าวข้ามสงสารคือการเวียนว่ายตายเกิดไปได้ด้วยตนเอง และยังนำพาผู้อื่นให้เชื่อและปฏิบัติตามหนทางนั้น เมื่อตีรถังกรองค์หนึ่งสามารถเข้าถึงแก่นแท้ของธรรมชาติของจิตและวิญญาณแล้ว จะเข้าถึง "เกวลญาณ" (ภาวะสัพพัญญู) และตีรถังกรองค์แรกคือผู้ที่รื้อฟื้นศาสนาเชนขึ้นมาอีกครั้ง การหลุดพ้นจากสัมสาระในเชน เรียกว่า "โมกษะ
ตีรถังกรพระนามว่าพระมาลลีนาถ (Māllīnātha) เชื่อกันว่าเป็นเป็นสตรี พระนามเดิมว่า "พระนางมัลลิ" (Malli bai) ในเศวตัมพร (Svetambara) ในขณะที่ทิคัมพร (Digambara) เชื่อว่าตีรถังกรทั้ง 24 พระองค์เป็นบุรุษทั้งสิ้น รวมถึงพระมัลลินาถด้วย ลัทธิทิฆัมพรเชื่อว่าสตรีสามารถเข้าถึงสวรรค์ได้สูงสุดที่ชั้น 16 และถ้าจะหลุดพ้น (โมกฆษะ) ต้องกลับชาติมาเกิดใหม่เป็นบุรุษเท่านั้น
จักรวาลวิทยาเชนเชื่อว่า กงล้อแห่งเวลานั้นแบ่งเป็นสองส่วน คือ "อุตสรรปิณี" (Utsarpiṇī) คือวัฏจักรเวลาที่กำลังเพิ่มขึ้น และ "อวสรรปิณี" คือวัฏจักรเวลาที่กำลังลดลง กล่าวคือเวลาในปัจจุบัน ในแต่ละจักรวาลของวัฏจักรเวลาปัจจุบัน (อวสรรปิณี) จะแบ่งเป็น 24 ตีรถังกร ส่วนในอุตสรรปิณี มีตีรถังกรมากมายหาสิ้นสุดมิได้ ตีรถังกรองค์แรกในอวสรรปิณีคือพระฤษภเทพ ผู้สร้างและจัดการให้มนุษย์อยู่กันอย่างสันติกลมเกลียวในสังคม และมีตีรถังกรองค์สุดท้ายคือองค์ปัจจุบันคือพระมหาวีระ (599–527 ก่อน ค.ศ.) ประวัติศาสตร์มีการบันทึกการดำรงอยู่ของพระมหาวีระและตีรถังกรองค์ที่ 23 คือ พระปารศวนาถ
รายพระนามตีรถังกรทั้ง 24 องค์ในจักรวาลปัจจุบัน หน่วยที่ปรากฏในตารางเป็นหน่วยที่ปรากฏในบันทึกของเชน ได้แก่ "Dhanuṣa" คือ ศอก, "hatha" คือ หัตถ์ หรือ มือ และช่วงเวลา หนึ่ง "ปูรวะ" คือ 8,400,000 x 8,400,000 = 70,560,000,000,000 ปี
ประติมาณวิทยา.
รูปเคารพขององค์ตีรถังกรมักสร้างในกริยานั่งขัดสมาธิ (ปัทมาสนะ) หรือ ยืนสมาธิ (Khadgasana หรือ Kayotsarga) ในทิคัมพรและเศวตัมพร ต่างมีการสร้างองค์ตีรถังกรต่างกัน โดยทิคัมพรนิยมสร้างให้ตีรถังกรอยู่ในลักษณะเปลือยกาย ไม่มีแม้แต่เครื่องตกแต่งใด ๆ ส่วนเศวตัมพรมีการสวมเสื้อผ้าและมีเครื่องตกแต่งกาย การเปลือยกายนั้นหมายถึงการที่ตีรถังกรสามารถละทิ้งทุกสิ่งในโลกได้ ไม่หลือแม้นแต่ความต้องการในทรัพย์สมบัติหรือความอับอาย บนพระกายมักพบศรีวัตสะบนพระอุระ (อก) และดิลกระหว่างคิ้ว
มหาวีระ
อีมโมเนกาสค์
ยูฟ่าเนชันส์ลีก ฤดูกาล 2018–19 ลีกบี
ยูฟ่าเนชันส์ลีก ฤดูกาล 2018–19 ลีก บี เป็นดิวิชันที่สองของ ฤดูกาล 2018–19 ของ ยูฟ่าเนชันส์ลีก, ฤดูกาลแรกของการแข่งขันฟุตบอลระดับนานาชาติที่เกี่ยวข้องกับทีมชาติทีมชายของ 55 ชาติสมาคมของ ยูฟ่า.
ลีก บี ถูกแบ่งออกเป็น 12 อันดับสมาชิกยูฟ่าจากอันดับที่ 13–24, แยกอยู่ในสี่กลุ่มที่มีสามทีม. ผู้ชนะของแต่ละกลุ่มจะได้ผ่านเข้าสู่ยูฟ่าเนชันส์ลีก รอบสุดท้าย, และทีมอันดับที่สามของแต่ละกลุ่มจะต้องตกชั้นไปสู่ ยูฟ่าเนชันส์ลีก ฤดูกาล 2020–21 ลีกเอ, และทีมอันดับที่สามของแต่ละกลุ่มจะถูกตกชั้นสู่ ยูฟ่าเนชันส์ลีก ฤดูกาล 2020–21 ลีกซี.
โจน ครอว์ฟอร์ด
โจน ครอว์ฟอร์ด (; 23 มีนาคม ค.ศ. 1906 – 10 พฤษภาคม ค.ศ. 1977) ชื่อเกิด ลูซิล เฟย์ เลอซูเออร์ (Lucille Fay LeSueur) เป็นนักแสดงภาพยนตร์ชาวอเมริกัน เธอเริ่มต้นอาชีพด้วยการเป็นนักเต้นและนักร้องคอรัส ครอว์ฟอร์ดได้เซ็นต์สัญญากับเอ็มจีเอ็ม ตั้งแต่ปี ค.ศ. 1925
ในทศวรรษ 1930 ครอว์ฟอร์ดเริ่มมีชื่อเสียงและเป็นคู่แข่งของทั้ง นอร์มา เชียเรอร์ และ เกรทา การ์โบเพื่อนร่วมงานในเอ็มจีเอ็มแรกเริ่มครอว์ฟอร์ดมักเล่นหญิงสาวที่ทำงานหนักซึ่งพบรักและประสบความสำเร็จ ตัวละครและเรื่องราวเหล่านี้ได้รับการตอบรับอย่างดีจากผู้ชมในยุคเศรษฐกิจตกต่ำและได้รับความนิยมจากผู้หญิง ครอว์ฟอร์ดกลายเป็นหนึ่งในดาราภาพยนตร์ที่โด่งดังที่สุดของฮอลลีวูดและเป็นหนึ่งในผู้หญิงที่มีรายได้สูงสุดในสหรัฐอเมริกา ในปี 1945 เธอได้แสดงใน Mildred Pierce และได้รับรางวัลออสการ์ สาขานักแสดงนำหญิงยอดเยี่ยม และได้เข้าชิง อีก 2 ครั้ง จาก "Possessed" (1947) และ "Sudden Fear" (1952) ครอว์ฟอร์ดยังคงแสดงในภาพยนตร์และโทรทัศน์ตลอดช่วงทศวรรษ 1950 และ 1960 เธอประสบความสำเร็จในบ็อกซ์ออฟฟิศด้วยภาพยนตร์สยองขวัญที่ประสบความสำเร็จอย่างสูง "Whatever Happened To Baby Jane?" (1962) ซึ่งเธอแสดงร่วมกับ เบตตี เดวิสคู่แข่งของเธอ
หลังจากแสดงภาพยนตร์สยองขวัญเรื่อง "Trog" ในปี 1970 ครอว์ฟอร์ดลาออกจากวงการภาพยนตร์และใช้ชีวิตสันโดษจนถึงวาระแก่กรรมครอว์ฟอร์ดเสียชีวิตในปี 1977 จากโรคกล้ามเนื้อหัวใจตายจากการขาดเลือดในวัย 71 ปี หลังจากที่เธอเสียได้ 1 ปี Christina Crawford ผู้เป็นหนึ่งในลูกเลี้ยงของเธอและมีความสัมพันธ์ที่ไม่ดีต่อกันนั้น ได้ตีพิมพ์หนังสือเกี่ยวกับความทรงจำของเธอในชื่อว่า Mommie Dearest ต่อมาได้สร้างเป็นภาพยนตร์ในปี 1981 นำแสดงโดย เฟย์ ดันนาเวย์
สถาบันภาพยนตร์อเมริกันให้เธออยู่อันดับ 10 ของดาราหญิงที่ยิ่งใหญ่ที่สุดของภาพยนตร์คลาสสิกฮอลลีวูด
นูร์ซุลตัน
ยากูซ่า 3
ยากูซ่า 3  เป็นวิดีโอเกมแนวต่อสู้-ผจญภัยภาคที่สามของซีรีส์เกม "ยากูซ่า" พัฒนาโดย CS1 Team และจัดจำหน่ายโดยเซก้า ตัวเกมวางจำหน่ายในญี่ปุ่นและเอเชียตะวันออกเฉียงใต้ในวันที่ 26 กุมภาพันธ์ 2009 และในอเมริกาเหนือและยุโรปในวันที่ 9 มีนาคม 2010 และวันที่ 12 มีนาคม 2010 ตามลำดับ ตัวเกมฉบับรีมาสเตอร์วางจำหน่ายในฐานะเป็นส่วนหนึ่งของชุดรวม "ยากูซ่ารีมาสเตอร์คอลเลกชัน" โดยได้วางจำหน่ายที่ญี่ปุ่นบนเพลย์สเตชัน 4 ในวันที่ 9 สิงหาคม 2018 และทั่วโลกในวันที่ 20 สิงหาคม 2019 และได้วางจำหน่ายบนไมโครซอฟท์ วินโดวส์ และ เอกซ์บอกซ์วันในวันที่ 28 มกราคม 2021 เกมภาคต่อ "ยากูซ่า 4" วางจำหน่ายที่ญี่ปุ่นในวันที่ 18 มีนาคม 2010
Ryū ga Gotoku 3
ตาราฟึม
ตาราฟึม (Tarafım, ; มาตุภูมิของข้า) เป็นเพลงชาติของกาเกาเซีย ซึ่งเป็นเขตปกครองตนเองของประเทศมอลโดวา ประพันธ์โดย Mihail Colsa ใน ค.ศ. 1995 เขียนคำร้องโดย Mina Kosä และนำมาใช้อย่างเป็นทางการโดยสมัชชาประชาชนกาเกาเซียใน ค.ศ. 1999
Tarafım
เพลงแห่งทรานส์นีสเตรีย
เพลงสรรเสริญของทรานส์นีสเตรีย มีชื่อว่า "เราร้องเพลงสรรเสริญทรานส์นีสเตรีย" ถูกเขียนโดย บอริส ปาร์เมนอฟ, นิโคลัส บอสต์โค และ วิตาลี พิชเชนโค และแต่งโดย บอริส อะเล็กซันโดรวิช อะเล็กซานดรอฟ เพลงนี้มีเนื้อร้องในภาษาราชการทั้งสามภาษาของทรานส์นีสเตรีย คือภาษาโรมาเนีย รัสเซีย และยูเครน อย่างไรก็ตามไม่ใช่การแปลตามตัวอักษรทั้งหมด ต้นกำเนิดของเพลงนี้มาจากเพลงรักชาติของรัสเซีย "Long live Our Power" (Даздравствует наша держава), ค.ศ. 1943 เป็นการประพันธ์เพลงครั้งแรก ที่เสนอให้เป็น เพลงของอดีตสหภาพโซเวียต อย่างไรก็ตามเป็นส่วนหนึ่งของ บอริส อเล็กซานดรอฟ แม้กระนั้นจึงไม่สนับสนุนยอมจำนนต่อบิดาของ อเล็กซานเดอร์ อเล็กซานดรอฟ
คำแปลภาษาไทย.
เนื่องจากทรานส์นีสเตรีย มีภาษาราชการสามภาษา เพลงชาติจึงมีเนื้อร้องเป็นภาษาโรมาเนีย ภาษารัสเซีย และภาษายูเครน อย่างไรก็ตาม ไม่ใช่การแปลตามตัวอักษรในภาษาเดียวกันทั้งหมดมีความหมายต่างกัน มีการแปลเนื้อเพลงแสดงไว้ด้านล่าง:
ไทยพบอุรุกวัย (ไชน่าคัพ 2019 นัดชิงชนะเลิศ)
Anthem of Transnistria
PriPara
นอร่า
เพลงสรรเสริญสาธารณรัฐบูเรียตียา
เพลงชาติสาธารณรัฐบูเรียตียา (บูร์ยัต: Бүгэдэ Найрамдаха Буряад Уласай дуулал; Bügede Najramdaxa Buryād Ulasaj dūlal) เป็นหนึ่งในสัญลักษณ์สถานะของ สาธารณรัฐบูเรียตียา พร้อมกับ ธงชาติ และ ตราแผ่นดิน
เพลงชาตินี้เป็นเพลงชาติไม่เป็นทางการสมัยที่บูเรียตียายังเป็นสาธารณรัฐปกครองตนเองของโซเวียตรัสเซียในนาม "สาธารณรัฐสังคมนิยมโซเวียตปกครองตนเองบูร์ยัต" ซึ่งประพันธ์ขึ่นในปี 2526 ในฉบับภาษารัสเซียในชื่อ "เพลงแห่งแผ่นดินเกิด" (รัสเซีย: Песня о родной земле; Pesnya o rodnoy zemle) ประพันธ์โดย ดัมบา ฌัลซาราเยฟ (รัสเซีย: Дамба Жалсараев; หรือ ฌัลสะแร็น ดัมบีน บูร์ยัต: Жалсарайн Дамбын; Zhalsarayn Dambyn) และแปลเป็นภาษารัสเซียโดย อะเล็ก ดมีตริยิฟ (รัสเซีย: Олег Дмитриев; Oleg Dmitriyev) และทำนองโดยนักแต่งเพลงชาวบูร์ยัต และครูสอนดนตรี อะนาโตลีย์ อันดรีเยฟ (รัสเซีย: Анатолий Андреев; Anatoliy Andreyev)
ในฉบับภาษารัสเซียสมัยโซเวียต ร้องโดย ดูการ์ฌัป ดาชียิฟ (รัสเซีย/บูร์ยัต: Дугаржап Дашиев; Dugarzhap Dashiev)
เพลงนี้ถูกนำมาใช้วันที่ 20 เมษายน 2538 โดยกฎหมายมาตรา N121-I "ในเพลงชาติของ สาธารณรัฐบูเรียตียา "
สองบรรทัดสุดท้ายในทุกบทมีการร้องสองครั้ง มาประกอบจังหวะ
Anthem of the Republic of Buryatia
เจ้าชายมานูเอลแห่งบาวาเรีย
เจ้าชายมานูเอลแห่งบาวาเรีย  ประสูติเมื่อวันที่ 27 ธันวาคม 2515 เป็นพระโอรสพระองค์ใหญ่ใน เจ้าชายเลโอปอล์ดแห่งบาวาเรีย กับ เออซูลาร์ เออคิเมน พระองค์ประสูติก่อนพระบิดาและพระมารดาจะเสกสมรสกัน 5 ปี ถึงแม้ว่าภายหลังที่พระบิดาและพระมารดาเสกสมรสกันแล้ว แต่พระองค์และพระอนุชาและพระขนิษฐาอีก 3 พระองค์ก็ทรงถูกละเว้นในการสืบทอดตำแหน่งประมุขแห่งราชวงศ์บาวาเรีย และเมื่อวันที่ 3 มีนาคม 2542 เจ้าชายฟรันซ์ ดยุกแห่งบาวาเรีย พระประมุขพระองค์ปัจจุบันแห่งราชวงศ์บาวาเรีย ยอมรับการเสกสมรสของพระองค์กับ เจ้าหญิงอันนาแห่งบาวาเรีย พระชายา ซึ่งภายหลังการเสกสมรสนั้น พระบุตรยังเป็นที่ถกเถียงในการสืบทอดตำแหน่งในอนาคต
เจ้าชายมานูเอลแห่งบาวาเรีย ทรงจบการศึกษาจากมหาวิทยาลัยโคลัมเบีย และทรงได้รับการถวายปริญญาเอกจากมหาลัยแห่งนี้ ปัจจุบันทรงเป็นนักวิจัยเรื่องโรคหัวใจ
พระองค์ทรงเสกสมรสกับ เจ้าหญิงอันนาแห่งบาวาเรีย ซึ่งทั้ง 2 พระองค์เป็นเจ้าชายและเจ้าหญิงของราชวงศ์เยอรมันเหมือนกัน โดยเสกสมรสเมื่อวันที่ 6 สิงหาคม 2548 เจ้าหญิงแอนน์ รับพระราชทานพระอิสริยยศcละฐานันดรคือ เฮอร์รอยัลไฮเนส เจ้าหญิงอันนาแห่งบาวาเรีย พระชายา โดยงานเสกสมรสนั้น มีแขกร่วมงานเพียง 300 คน ทั้ง 2 มีพระบุตรดังนี้
เจ้าชายฟรันทซ์-โยเซ็ฟแห่งบาวาเรีย
เจ้าชายฟรันทซ์-โยเซ็ฟแห่งบาวาเรีย  ประสูติเมื่อวันที่ 21 กันยายน 2500 เป็นพระโอรสลำดับที่ 2 และพระองค์แรกใน เจ้าชายรัสโซแห่งบาวาเรีย และ เจ้าหญิงเตเรซาแห่งบาวาเรีย พระองค์ไม่ทรงเสกสมรส จึงไม่มีพระบุตร โดยปัจจุบันพระองค์ทรงงานในด้านของโบสถ์ออสติน อาลาดอกก์ ซึ่งอยู่ทางตอนใต้ของบาวาเรีย จนกระทั่งปี 2539 พระองค์ทรงย้ายไปประทับในแทนซาเนีย ปัจจุบันพระองค์ทรงงานในด้านของนักบุญในประเทศเคนยา
เจ้าชายฟรันทซ์-โยเซ็ฟแห่งบาวาเรีย ทรงอยู่ในลำดับที่ 6 ในการสืบทอดตำแหน่ง ดยุกแห่งบาวาเรีย
เจ้าชายอาดัลแบร์ทแห่งบาวาเรีย (ประสูติ ค.ศ. 1944)
เจ้าชายอาดัลแบร์ทแห่งบาวาเรีย  ประสูติเมื่อวันที่ 27 ธันวาคม 2487 เป็นพระโอรสพระองค์ที่ 2 ในเจ้าชายค็อนสตันทีนแห่งบาวาเรีย กับ เจ้าหญิงมารีอา อาเดิลกุนเดอแห่งโฮเอินท์ซ็อลเลิร์น-ซีคมาริงเงิน มีพระเชษฐา 1 พระองค์และพระขนิษฐา 1 พระองค์ คือ เจ้าชายเลโอพ็อลท์แห่งบาวาเรีย กับ เจ้าหญิงอีซาเบ็ลแห่งบาวาเรีย
เจ้าชายอาดัลแบร์ทแห่งบาวาเรีย ทรงเสกสมรสจำนวน 2 ครั้ง ครั้งแรกกับ มารีออน โควอนสกี เมื่อวันที่ 9 พฤษภาคม 2521 ซึ่งพระชายาพระองค์นี้เป็นธิดาของคหบดีของบาวาเรีย แต่ก็หย่าร้างกันในวันที่ 11 พฤศจิกายน 2526 ไม่มีพระบุตร ต่อมาพระองค์ทรงเสกสมรสครั้งที่ 2 กับ ซานดรา บรูโกวิชดี เมื่อวันที่ 3 มีนาคม 2542 แต่มีพระบุตรที่ประสูติก่อนงานเสกสมรสแล้ว 2 พระองค์คือ
เพลงชาติสาธารณรัฐการากัลปักสถาน
คิลดิสเลิฟ
คิลดิสเลิฟ  เป็นอีพีภาษาเกาหลีชุดที่สองของเกิร์ลกรุปเกาหลีใต้ แบล็กพิงก์ ออกจำหน่ายวันที่ 5 เมษายน ค.ศ. 2019 โดยวายจีเอนเตอร์เทนเมนต์ และอินเตอร์สโคป ซึ่งเป็นอีพีแรกที่ออกจำหน่ายนับตั้งแต่การออกจำหน่ายสแควร์อัป ในเดือนมิถุนายน ค.ศ. 2018 และเป็นการออกจำหน่ายครั้งแรกโดยค่ายอินเตอร์สโคป โดยมีซิงเกิลชื่อเดียวกันเป็นซิงเกิลนำ
วายจีเอนเตอร์เทนเมนต์ได้กล่าวว่า เพลงใหม่จะมีความ "เข้มข้น" มากกว่าเพลงที่ผ่านมา แต่ยังมี "จังหวะที่หนักแน่น" เหมือนเพลง"ตู-ดู ตู-ดู" และท่าเต้นของเพลงจะมีการ "เคลื่อนไหว" มากกว่าท่าเต้นในเพลงใด ๆ ของแบล็กพิงก์
กลัศ
เอียไอรา
เอียไอรา( ; "Victory") เป็นเพลงสรรเสริญโดยพฤตินัยของรัฐ อับคาเซีย ที่ได้รับการยอมรับบางส่วน มันถูกนำมาใช้ในปี ค.ศ.1992 เนื้อร้องเพลงประพันธ์โดย Gennady Alamia และทำนองประพันธ์โดย Valery Chkadua
เนื้อเพลงเขียนขึ้นหลังจากประกาศเอกราชของอับคาเซีย ในปี 1992 แรงบันดาลใจมาจากเพลงปฏิวัติ "" ที่เกิดขึ้นในช่วงระยะเวลาสั้นในสมัย สาธารณรัฐประชาธิปไตยแห่งจอร์เจีย (2461-2464)
ในปี 1994 หลังจาก สงครามเพื่อเอกราชกับจอร์เจีย เวลเอรี ชัคคาดัว (Valery Chkadua) ได้แต่งเพลงตามคำขอเป็นการส่วนตัวของประธานาธิบดีอับคาเซียคนแรก Vladislav Ardzinba Chkadua โดยศึกษาภายใต้ Sergei Prokofiev และ Dmitry Shostakovich ได้ร่วมแรงบันดาลใจของชาวบ้านหลายคนไว้ในเพลง Chkadua ผู้ปฏิเสธค่าส่วนแบ่งสำหรับงานเขียนเพลงในช่วงฤดูหนาวในบ้านที่ไม่ร้อนจัด และปกคลุมด้วยน้ำแข็ง แต่ได้รับที่อยู่อาศัยเป็นการขอบคุณจากประธานาธิบดี
หลังจากการเลือกตั้งประธานาธิบดีคนที่สองของอับคาเซีย Sergei Bagapsh ออกคำสั่งประกาศให้ "เพลงสรรเสริญสาธารณรัฐ อับคาเซีย" นำมาใช้อย่างเป็นทางการมีชื่อว่า "Aiaaira" เป็นเพลงเพลงชาติ วันที่ 24 ตุลาคม ค.ศ. 2007
Aiaaira
เพลงชาติไครเมีย
เพลงชาติไครเมีย ( ; ; ) เป็น เพลงชาติอย่างเป็นทางการของ คาบสมุทรไครเมีย เพลงชาตินี้ประพันธ์โดย Alemdar Karamanov และทำนองประพันธ์โดย Olga Golubeva
เพลงนี้ถูกนำมาใช้หลังจากการประกวดที่จัดขึ้นโดย Verkhovna Rada จาก ( รัฐสภา ) ไครเมีย เมื่อวันที่ 26 กุมภาพันธ์ ค.ศ. 1992 มันถูกนำมาใช้อย่างเป็นทางการเมื่อวันที่ 18 ตุลาคม ค.ศ. 2000
เพลงนี้ถูกใช้งานโดยทั้ง สาธารณรัฐไครเมีย (สหพันธรัฐ รัสเซีย ) และ สาธารณรัฐอิสระไครเมียของ ยูเครน
Hymn of Crimea
เพลงสรรเสริญไครเมีย
ซดราฟวิลคา (เพลงชาติ)
เพลงชาติสโลวีเนีย  ต้นฉบับเป็นของ ฟิกูราตั้ม คาร์เมน (figuratum Carmen) บทกวี ในศตวรรษที่ 19 โรแมนติก สโลเวเนียกวี France Prešeren แรงบันดาลใจจากแนวคิดของ "เสรีภาพ เสมอภาค ภราดรภาพ" , และเป็นหนึ่งใน สัญลักษณ์ประจำชาติ ของ สโลวีเนีย ครั้งที่เป็นประเทศอธิปไตย
เนื้อและเพลง.
เนื้อหาของเพลงชาติสโลเวเนียปัจจุบันทั้งหมดหรือบางส่วน ของ "Zdravljica" เขียนขึ้นในศตวรรษที่ 19 ฟรานเซส ปรีเชเรน (France Prešeren) กวีสโลเวเนีย บทเพลงที่ถูกเขียนขึ้นโดย สตานโก ปรีเมอล (Stanko Premrl) นักแต่งเพลงชาวสโลเวเนีย ในปี 1905 เน้นความเป็นสากล ถูกนำไปใช้ในปี ค.ศ. 1994 เป็นเพลงที่มี "พระราชบัญญัติว่าด้วยสัญลักษณ์ประจำชาติของสโลวีเนีย" อย่างไรก็ตามก่อนการ ล่มสลายของยูโกสลาเวีย เนื้อเพลงและดนตรีถูกนำมาใช้ร่วมกันเป็นเพลงชาติโดย สาธารณรัฐสังคมนิยมสโลวีเนีย เมื่อวันที่ 27 กันยายน 2532 ดังนั้นจึงเป็นเพลงชาติของ สาธารณรัฐสังคมนิยมสโลวีเนีย สาธารณรัฐสโลวีเนีย ในฐานะสาธารณรัฐที่เป็น สหพันธ์สาธารณรัฐสังคมนิยมยูโกสลาเวีย ตั้งแต่วันที่ 8 มีนาคม 2533 ถึง 25 มิถุนายน 2534 เช่นกัน
ในฐานะที่เป็นงานศิลปะที่ตีพิมพ์ในวารสาร "Official Gazette" ข้อความและทำนองของบทที่เจ็ดของ "Zdravljica" ถือว่ามีคุณสมบัติเป็นงานอย่างเป็นทางการและเป็นไปตามมาตรา 9 ของกฎหมายลิขสิทธิ์และสิทธิที่เกี่ยวข้องของสโลเวเนีย การนำใช้งานถูกควบคุมโดย "พระราชบัญญัติควบคุมตราแผ่นดิน ธงและเพลงของสาธารณรัฐสโลวีเนียและ ธงชาติสโลวีเนีย" ซึ่งตีพิมพ์ใน "ราชกิจจานุเบกษาอย่างเป็นทางการ" ในปี ค.ศ. 1994 ที่สำคัญทำนองเพลงที่นำมาใช้อย่างเป็นทางการถูกเขียนขึ้นในคีย์ B-flat Major
"ต่อไปนี้เป็นเนื้อเพลงอย่างเป็นทางการ"&lt;br&gt;
จากบทที่เจ็ดของ ซดราฟวิลคา :
&lt;poem&gt;Žive naj vsi narodi
Ki hrepene dočakat' dan
Da koder sonce hodi
Prepir iz sveta bo pregnan
Da rojak
Prost bo vsak
Ne vrag, le sosed bo mejak!&lt;/poem&gt;
"แปลอย่างเป็นนทางการ (ค.ศ. 1954):"
&lt;poem&gt;God's blessing on all nations
Who long and work for that bright day
No war, no strife shall hold its sway
That all men free
No more shall foes, but neighbours be!&lt;/poem&gt;
"และแปลตามความเป็นจริง:"
May all peoples thrive&lt;br&gt;
That yearn (desiderium) to see the day&lt;br&gt;
When wheresoever the Sun walks,&lt;br&gt;
strife shall be banished from the world.&lt;br&gt;
When every kinsman&lt;br&gt;
shall be free&lt;br&gt;
And not a devil but a neighbor shall the adjoining-land's dweller be!^
เพลงประวัติศาสตร์.
ประวัติศาสตร์เพลงชาติ ในปี 1960 จนกระทั่งต้นยุค 90, คือ "Naprej, zastava Slave" ("เดินหน้าหน้าธงแห่งความรุ่งโรจน์"), วรรณกรรมของชาว สโลเวเนียน ครั้งแรกเคยแปลเป็นภาษาอังกฤษ
Anthem of the Slovene nation
รายชื่อเครื่องอิสริยาภรณ์โมซัมบิก
ข้อมูลต่อไปนี้แสดงรายการของเครื่องอิสริยาภรณ์โมซัมบิก ได้รับการตราไว้ในกฎหมายรัฐบัญญัติ ผ่านความเห็นชอบโดย รัฐสภาแห่งสาธารณรัฐ เมื่อเดือนมีนาคม ค.ศ. 2011. โดยประธานาธิบดี ในฐานะประธานแห่งอิสริยาภรณ์ เป็นผู้มอบให้กับผู้กระทำคุณความดีให้แก่ประเทศชาติ ให้แก่ข้าราชการเจ้าหน้าที่ของรัฐบาล กำลังพลกองทัพโมซัมบิก และ ครูอาจารย์ บุคลากรด้านการศึกษา เนื่องในวันสำคัญของชาติ มีดังนี้.
กระทุ่มนา
กระทุ่มนา กระท่อมขี้หมู หรือ ตุ้มแซะ  เป็นพืชในวงศ์เข็ม ลักษณะเป็นไม้ต้น สูง 8–15 เมตร หูใบรูปขอบขนาน ยาว 1–1.5 เซนติเมตร ใบเป็นใบเดี่ยวรูปไข่หรือรูปรี ออกเรียงตรงข้าม ยาว 5–16 เซนติเมตร ก้านใบยาว 1–2.5 เซนติเมตร ดอกออกเป็นช่อแบบช่อกระจุกแน่น เรียงคล้ายช่อกระจุกแยกแขนงสั้น ๆ หรือช่อซี่ร่ม เส้นผ่านศูนย์กลาง 1.5–2 เซนติเมตร มีใบประดับย่อยรูปเส้นด้าย ยาว 2–3 มิลลิเมตร หลอดกลีบเลี้ยงยาวประมาณ 1.5 มิลลิเมตร ปลายจักตื้น ๆ หลอดกลีบดอกยาว 3–4 มิลลิเมตร กลีบรูปสามเหลี่ยม ยาว 2.5–3.5 มิลลิเมตร ก้านชูอับเรณูสั้น อับเรณูยาวประมาณ 2 มิลลิเมตร รังไข่เกลี้ยง ก้านและยอดเกสรเพศเมียยาว 6–7 มิลลิเมตร ออกดอกเดือนมิถุนายน–กรกฎาคม ผลแบบผลแห้งแตก ช่อผลเส้นผ่านศูนย์กลาง 1.3–1.8 เซนติเมตร ผลย่อยรูปไข่ ยาวประมาณ 5 มิลลิเมตร ภายในมีเมล็ดจำนวนมาก
กระทุ่มนามีถิ่นกำเนิดในจีนตอนใต้ เอเชียตะวันออกเฉียงใต้ไปจนถึงเกาะนิวกินี ขยายพันธุ์ด้วยการเพาะเมล็ดหรือตอนกิ่ง ปลูกเป็นไม้ประดับเพราะดอกมีกลิ่นหอมอ่อน ๆ ใบกระทุ่มนามีสรรพคุณแก้ท้องร่วง แก้บิดมูกเลือด เปลือกต้นใช้รักษาโรคผิวหนัง คุดทะราด
บูชา (ศาสนาฮินดู)
บูชา หรือ ปูชา (สันสกฤต: pūjā; เทวนาครี: पूजा) คือพิธีกรรมสวดภาวนาของศาสนาฮินดู เพื่อถวายการบูชาแด่เทพฮินดู, รับขวัญและให้การต้อนรับแขกผู้มาเยือน หรือ เพื่อเฉลิมฉลองในเชิงศาสนาเกี่ยวกับเหตุการณ์ในชีวิต "บูชา" เป็นภาษาสันสกฤต แปลว่า "ให้เกียรติ" หรือ "แสดงความเคารพ" บูชาเป็นพิธีกรรมจำเป็นในฮินดู ประกอบด้วยการถวายบุปผชาติ (ดอกไม้) น้ำสะอาด และอาหาร ต่อผู้ที่จะรับการบูชา ทั้งองค์เทพ บุคคล หรือวิญญาณผู้ล่วงลับ การมีปฏิสัมพันธ์ระหว่างมนุษย์กับองค์เทพ หรือกับคุรุ เรียกว่า ทรรศน แปลว่า การมองเห็น (seeing).
บูชา สามารถพบได้ในพระพุทธศาสนา (ดูเพิ่มที่: บูชาในพระพุทธศาสนา) และในศาสนาเชน (ดูเพิ่มที่: ทราวยบูชา; Dravya Puja)
บูชาสามารถประกอบได้หลากหลายโอกาส และสถานที่ ตั้งแต่ที่เรือนของผู้ประกอบพิธีกรรมไปจนถึงในโบสถ์พราหมณ์ และในเทศกาลต่าง ๆ บูชายังใช้จัดเพื่อฉลองเหตุการณ์สำคัญของชีวิต เช่น การคลอดบุตร, พิธีมงคลสมรส และการขึ้นบ้านใหม่หรือเปลี่ยนอาชีพ ส่วนบูชาที่จัดเพื่อบูชาเทพเช่น ทุรคาบูชา ลักษมีบูชา เป็นต้น บูชาไม่ใช่พิธี "บังคับ" ในศาสนา สำหรับศาสนิกชนบางกลุ่มอาจเป็นพิธีประจำ, นาน ๆ ครั้ง, ประจำปี หรือไม่เคยประกอบเลยก็มี เช่นเดียวกับในโบสถ์พราหมณ์ที่บางแห่งมีการจัดเป็นประจำจนไปถึงแทบจะไม่เคยจัดเลย
บูชาแบ่งออกเป็นสองประเภท คือ นิคมบูชา (Nigama Puja) เป็นบูชาที่ไม่ต้องใช้เทวรูปหรือรูปเคารพของเทพเจ้า เช่น ในการบูชาพระอัคนี เทพแห่งไฟ จะใช้การจุดไฟแทนการใช้ภาพขององค์เทพ ตรงข้ามกับใน อาคมบูชา (Āgama Puja) ซึ่งต้องมีรูปเคารพ การบูชานั้นสามารถประกอบด้วยตัวศาสนิกชนเองผ่านการสวดบทสวดและเพลงสวด อาจมีการจุดตะเกียง (diya) และธูป ประกอบไปด้วย ในขณะที่บางโอกาสอาจมีนักบวช (บูชารี) มาช่วยสวดในกรณีที่เป็นบทและพิธีกรรมที่ซับซ้อน เครื่องเสวยเช่นอาหาร ผลไม้ และขนมหวาน สำหรับพิธีที่ประกอบในโบสถ์พราหมณืหรือมีบูชารีประกอบพิธีกรรม หลังเสร็จการบูชาแล้วจะกลายเป็น "ประสาท" (prasad) ซึ่งจะถูกนำมาแจกจ่ายระหว่างผู้ที่มาร่วมการบูชา
ทั้งนิคมบูชาและอาคมบูชานั้นพบโดยทั่วไปในอินเดีย ในขณะที่ศาสนาฮินดูแบบบาหลี ที่อินโดนีเซีย พบแบบอาคมบูชาเป็นหลัก ทั้งในเรือนและในวัด (ปูรา) การบูชานี้จะเรียกว่า "ฮียัง" (Hyang) หรือ "เซ็มบาฮียัง" (Sembahyang)
การประกอบพิธีบูชานั้นแตกต่าง กันไปตามท้องที่และลัทธิ นักภารตวิทยา Jan Gonda สรุปขั้นตอน 16 ขั้นสำหรับพิธีบูชาเต็มรูปแบบ ที่พบในบูชาต่าง ๆ เรียกว่า โศทษะอุปัชรา (shodasha upachara) ได้แก่
ในบางครั้งมีการเพิ่มขั้นตอนอื่น ๆ ด้วย เช่น
นอกเหนือจากพิธีกรรม 16 ขั้นนี้แล้ว ยังพบพิธีกรรมรูปแบบอื่น ๆ อีก เช่น
อย่างไรก็ตาม องค์ประกอบ ขั้นตอน โครงสร้างของการบูชา แตกต่างกันไปตามความเชื่อ ภูมิภาค วัดที่จัด หรือแม้แต่บุคคล
ลอฟเซิงกือร์
ลอฟเซิงกือร์ (แปลชาติเพลงชาติ) หรือที่รู้จักในชื่อ " เป็น เพลงชาติ ของ ไอซ์แลนด์ Sveinbjörn Sveinbjörnsson เป็นผู้แต่งเพลง ในขณะที่เนื้อเพลงถูกแต่งโดย Matthías Jochumsson เพลงนี้เป็นเพลงชาติเมื่อปี ค.ศ. 1944 เมื่อประเทศ ลงมติให้ยุติ การ รวมตัวกับเดนมาร์ก และกลายเป็นสาธารณรัฐในปัจุบัน
ช่วงเวลาในช่วงปลายศตวรรษที่ 18 ได้พบเห็นดนตรีในไอซ์แลนด์ที่พัฒนาและความเจริญรุ่งเรือง แม้ว่าผู้แต่งเริ่มต้นหลายคนจะต้องศึกษา และค้าขายต่างประเทศเนื่องจากมีโอกาสไม่เพียงพอที่จะเสนอให้ที่บ้าน แต่พวกเขาก็สามารถนำสิ่งที่เรียนรู้มาสู่ไอซ์แลนด์ได้ หนึ่งในนักดนตรีเหล่านี้คือ Sveinbjörn Sveinbjörnsson ซึ่งเป็นบุคคลแรกจากบ้านเกิดของเขาที่จะติดตาม "อาชีพฐานะนักแต่งเพลงระหว่างประเทศ" เขาพักแรมใน เอดินบะระ ในช่วงต้นยุค 1870 และเขียนเพลงให้ Lofsöngurใน ทาวน์เฮาส์ที่ ตั้งอยู่ใน เมืองเอเดินเบอร์ก ใน ค.ศ. 1874ค.ศ. 1922 โดยเพลงกลายเป็นที่รู้จักกันดีและเป็นที่รักไปทั่วประเทศไอซ์แลนด์ว่าในการรับรู้นี้ Althing endowed Sveinbjörnsson ด้วย เงินบำนาญของรัฐ เขาเป็นนักแต่งเพลงคนแรกในประเทศที่ได้รับเกียรติครั้งนั้น